**Z A P I S N I K**

sa 7. sjednice Odbora za financije i proračun Gradskog vijeća Grada Ivanić-Grada održane dana **21. ožujka 2018.** godine s početkom u 18:00 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti

Prisutni članovi Odbora:

1. Milica Piličić - predsjednica Odbora
2. Ilija Krištić - član
3. Krešimir Ceranić - član
4. Gordana Kanić - članica
5. Krešimir Malec - član

Ostali prisutni:

Milivoj Maršić – pročelnik Upravnog odjela za financije, gospodarstvo, komunalne djelatnosti i prostorno planiranje

Gđa. Milica Piličić – otvorila je 7. sjednicu Odbora za financije i proračun, konstatirala da su na sjednici prisutni svi članovi te se mogu donositi pravovaljane odluke.

Odbor za financije i proračun jednoglasno je usvojio Zapisnik sa 6. sjednice Odbora.

Nakon toga, dala je na raspravu predloženi dnevni red koji je jednoglasno usvojen.

**D N E V N I R E D**

1. Razmatranje Izvješća o Izvršenju Programa gradnje objekata i uređaja komunalne infrastrukture u 2017. godini
2. Razmatranje Izvješća o Izvršenju Programa održavanja komunalne infrastrukture u 2017. godini
3. Razno

Rad po utvrđenom Dnevnom redu

**TOČKA 1.**

G. Milivoj Maršić – ukratko je obrazložio prijedlog akta dostavljenog uz saziv predmetne sjednice.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog Izvješća o Izvršenju Programa gradnje objekata i uređaja komunalne infrastrukture u 2017. godini.

II.

Odbor za financije i proračun navodi da je u prijedlogu navedenog Izvješća potrebno dopuniti točku I. Izvješća o izvršenju Programa građenja objekata i uređaja komunalne infrastrukture za 2017. godinu, na način da točka I. u dijelu prije tablice glasi:

„Program građenja objekata i uređaja komunalne infrastrukture za 2017. godinu donesen je dana 20. prosinca 2016. godine, a objavljen je u Službenom glasniku Grada Ivanić-Grada broj 09/16 od 21. prosinca 2016. godine.  
I. IZMJENE I DOPUNE PROGRAMA građenja objekata i uređaja komunalne infrastrukture za 2017. godinu donesene na 38. sjednici Gradskog vijeća Grada Ivanić-Grada održanoj dana 30. ožujka 2017. godine. II. IZMJENE I DOPUNE PROGRAMA građenja objekata i uređaja komunalne infrastrukture za 2017. godinu donesene na 2. sjednici Gradskog vijeća Grada Ivanić-Grada održanoj dana 20. srpnja 2017. godine. III. Izmjene Programa građenja objekata i uređaja komunalne infrastrukture za 2017. godinu donesene su 20.12.2017. godine, a objavljene su u Službenom glasniku Grada Ivanić-Grada broj 08/17.

Programom građenja objekata i uređaja komunalne infrastrukture za 2017. godinu planiran je opis poslova s procjenom troškova za izgradnju objekata i uređaja komunalne infrastrukture, nabavu opreme i iskaz financijskih sredstava za komunalne djelatnosti koje su Zakonom o komunalnom gospodarstvu navedene i to u ostvarenom iznosu:“

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2.**

G. Milivoj Maršić – ukratko je obrazložio prijedlog akta dostavljenog uz saziv predmetne sjednice.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog Izvješća o Izvršenju Programa održavanja komunalne infrastrukture u 2017. godini.

II.

Odbor za financije i proračun navodi da je u prijedlogu navedenog Izvješća potrebno dopuniti točku I. Izvješća o izvršenju Programa održavanja komunalne infrastrukture za 2017. godinu, na način da točka I. u dijelu prije tablice glasi:

„Program održavanja komunalne infrastrukture za 2017. godinu donesen je dana 20. prosinca 2016. godine, a objavljen je u Službenom glasniku Grada Ivanić-Grada broj 09/16 od 21. prosinca 2016. godine.  
I. Izmjene Programa održavanja komunalne infrastrukture za 2017. godinu donesene su 21.07.2017. godine, a objavljene su u Službenom glasniku Grada Ivanić-Grada broj 03/17.

II. Izmjene Programa održavanja komunalne infrastrukture za 2017. godinu donesene su 20.12.2017. godine, a objavljene su u Službenom glasniku Grada Ivanić-Grada broj 08/17.   
Programom održavanja komunalne infrastrukture za 2017. godinu planiran je opis poslova s procjenom troškova za održavanje komunalne infrastrukture i iskaz financijskih sredstava za komunalne djelatnosti koje su Zakonom o komunalnom gospodarstvu navedene i to u ostvarenom iznosu:“

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

Pod točkom razno nije bilo pitanja niti prijedloga.

Dovršeno u 18.45 sati.

Zapisnik sastavila Predsjednica Odbora

Tihana Vuković Počuč Milica Piličić

KLASA: 021-05/17-02/5

URBROJ: 238/10-01-18-34